《次韵王信州》
宋代·邓肃

煤炱飞上天，沉沉三日雾。
银河一压摧，狂雨恣横骛。
我恐铁骑来，疾驰不纳屦。
气豪如项羽，势猛似黥布。
瀰漫江海接高穹，石牛未洗血泥红。
天吴八首真奇怪，咄嗟平地作银宫。
我贫家火不星灶，赤脚灭没泥涂中。
目断晓风生少女，又复茅檐飞白龙。
惭愧北来王夫子，籍籍声名满都鄙。
朝吟千赋暮千诗，松腴亦须枯海水。
莫倚文章似孟坚，未用风流追乐天。
且以光芒破阴晦，挽回日色到桑田。
乐岁天公有严约，斥落旄头沉贯索。
从公日醉三百杯，不怕西风动旗脚。

作者简介：邓肃（1091～1132），字志宏，南剑沙县（今属福建）人。生于宋哲宗元祐六年，卒于宋高宗绍兴二年，年四十二岁。少警敏能文，善谈论。会李纲罢相，上疏争之，干执政怒，罢归居家，绍兴二年（1132年）五月，携母避寇福唐（今福清），五月初九病逝，年仅41岁，归葬于邓墩。肃著有《栟榈集》三十卷，《挥尘后录》传于世。《闽沙邓氏族谱》载：邓肃，字志宏，父祖谷，长子邓普，字寰宇，次子邓慈。